Lahti L-39

KinnigBroDoareFuzuilh eneptank damaotomatekMont en-droTennata dre amprest gazoù, dre bistonMunisionoù20 × 138 mm BIjinerAimo LahtiBloavezh ijinañ1939ProduerVKTMare produiñ1939 - 1944Niver produet± 1.906Pouez ha muzulioùMas (hep kartouchenn)49,5 kgHirder2.200 mmHirder ar c'hanol1.300 mmPerzhioù allHed-tenn efedus200 mTizh mont e-maez ar boledoù800 m/sLusk-tennañ30 tenn/mnEndalc'hKarger fiñv 10 kartouchennLezennRummad e Bro C'hallA
Al Lahti L-39, hervez hec'h anv ofisiel en arme finlandat 20 pst kiv/39, ha lesanvet Norsupyssy ("fuzuilh evit an olifanted") gant ar soudarded abalamour d'he ment vras, a zo ur fuzuilh eneptank eus Finland ijinet gant Aimo Lahti ha produet etre 1939 ha 1944. Servijout a reas un tamm e-pad ar Brezel Goañv, hag e-pad ar Brezel Kendalc'h war-lerc'h dreist-holl AT-RIFLES PART 1: Finnish domestic designs, Jaeger Platoon (lennet d'ar 17/07/2025) .  

 Istor ha deskrivadur 
E dibenn ar bloavezhioù 1930 e c'houlennas an arme finlandat kaout ur fuzuilh gouest da doullañ hobregonoù skañv ar mare. An ijinour Aimo Lahti a ginnigas un arm damaotomatek dre amprest gazoù, kambret da gentañ e 20 × 113 mm, ur c'halibr ijinet gantañ e-unan. An arme a choazas a-benn ar fin an 20 × 138 mm B, ur munision boutin a-walc'h d'ar poent-se, hag a c'halle bezañ savet meur a vannadell disheñvel warnañ (enephobregon, entaner...) POPENKER Maxim, Lahti L-39, Modern Firearms (lennet d'ar 17/07/2025). Pourveziet e oa ar fuzuilh gant ur c'harger dek tenn Lathi Modell 39, Arme et Passion (lennet d'ar 17/07/2025), ha savet e oa war un daoubez ispisial, dezhañ daou bikant evit an tachennoù kalet, ha daou ski e darbrenn, evit gellet sachañ anezhi war an erc'h (n'halle ket bezañ douget gant un den abalamour d'he fouez uhel en tu all da 49 kg) koulz hag evit gellet mestroniañ efedoù an argil da vare an tenn HOUSTON Rob, STROYAN Christine (renerezh), Armes à feu de légende, Larousse, 2019, pp. 236-237.  

Ispisial eo gwikefre ar gulasenn, pa chom-hi digor goude pep tenn, kement-mañ evit ma c'hallfe ar c'hanol yenaat en ur mod efedusoc'h. Evit gellet adtennañ e ranker dieubiñ an draen gant ul loc'henn a-raok implijout anezhañ a-nevez. Ur starderez-veg vras a gaver e beg ar c'hanol evit kempouezañ an argil. Reolius eo kouch an arm etre 200 ha 1400 metr. Gouest e oa da doullañ 20 mm hobregon da 300 metr, ha 12 mm da 1000 metr (gant ur c'horn-toullañ 60°).  

War-dro 1900 skouerenn eus an arm a voe produet etre 1939 ha 1944 gant an embregerezh VKT (Valtion Kivääritehdas). Implijet e voe peder Lahti L-39 e-pad ar Brezel Goañv (1939-1940), met tamm-ha-tamm e tiskouezas bezañ re wan a-enep hobregon tankoù nevez evel an T-34 soviedel. Diwar-neuze e servijas a-enep sibloù nebeut-hobregonet, pe evel fuzuilh sniper enepden klaseloc'h. Ur stumm enepnijerez anvet 20 it kiv/39-44 a voe deveret anezhi e 1944. Goude an Eil Brezel-bed e voe miret he fuzuilhoù L-39 gant arme Finland, a werzhas lod anezhe d'an US Army er bloavezhioù 1960, hag ul lodenn all er bloavezhioù 1980.  

 Daveennoù 

Rummad:Fuzuilhoù
Rummad:Armoù Finland
Rummad:Armoù ar Brezel Goañv
Rummad:Armoù ar Brezel Kendalc'h
Rummad:Armoù Brezel Laponia
Rummad:Fuzuilhoù enepdafar
Rummad:Armoù eneptank